钦定古今图书集成/明伦汇编/氏族典/第483卷 > 《廖用贤尚友录》 > 邵雍
## 钦定古今图书集成/明伦汇编/氏族典/第483卷 > 《廖用贤尚友录》 > 邵雍

按《宋史邵雍传》，“雍字尧夫，其先范阳人。父古，徙衡漳，
又徙共城。雍游河南，葬其亲伊水上，遂为河南人。于
书无所不读，北海李之才摄共城令，雍事之，受《河图》
《洛书》，洞彻蕴奥。富弼、司马光、吕公著诸贤，退居洛中，
雅敬雍，恒相从游，为市园宅，雍岁时耕稼，仅给衣食，
名其居曰‘安乐窝，自号安乐先生。嘉祐诏求遗逸，留’”
守王拱辰以雍应诏，授将作监主簿；复举逸士，补颍
州团练推官，皆固辞。熙宁十年，卒。元祐中，赐谥“康节。”